FI Euroopan unionin virallinen lehti C 179/5

AFRIKAN, KARIBIAN JA TYYNENMEREN VALTIOIDEN RYHMÄN JÄSENTEN SEKÄ EUROOPAN UNIONIN JA SEN JÄSENVALTIOIDEN VÄLISEN KUMPPANUUSSOPIMUKSEN MUKAISESTI JÄRJESTETTÄVÄ YHTEINEN PARLAMENTAARINEN EDUSTAJAKOKOUS

TIISTAINA 8. JOULUKUUTA 2015 PIDETYN ISTUNNON PÖYTÄKIRJA

(2016/C 179/02)

Sisältö

1. Kansainvälisestä yhteistyöstä ja kehitysasioista vastaavan komission jäsenen Neven Mimican julkilausuma 5

2. Keskustelu yhteistyöstä ja kehitysasioista vastaavan komission jäsenen Neven Mimican kanssa – catch-the-eye-menettely 6

3. Komission kyselytunti 6

4. Toimet, jotka komissio on toteuttanut yhteisen parlamentaarisen edustajakokouksen 29. täysistunnossa hyväksyttyjen päätöslauselmien johdosta 6

5. Afrikan rauhanrahaston arviointi kymmenen vuoden jälkeen: tehokkuus ja tulevaisuudennäkymät 7

6. Talouden toimijoiden ja työmarkkinaosapuolten selonteko 7

7. Lesothon valtiovarainministerin ja AKT-ministerineuvoston puheenjohtajan Mamphono Khaketlan julkilausuma 7

8. Luxemburgin kehitysyhteistyö- ja humanitaaristen asioiden ministerin ja Euroopan unionin neuvoston puheenjohtajan Romain Schneiderin julkilausuma 8

9. Neuvoston kyselytunti 8

10. Keskustelu neuvoston kanssa – catch-the-eye-menettely 9

11. Kiireellinen aihe nro 1: Muuttoliike, ihmisoikeudet ja humanitaariset pakolaiset 9

TIISTAINA 8. JOULUKUUTA 2015 PIDETYN ISTUNNON PÖYTÄKIRJA

(Istunto avattiin klo 9.00)

PUHEENJOHTAJA: Fitz A. JACKSON

Yhteispuheenjohtaja

1. Kansainvälisestä yhteistyöstä ja kehitysasioista vastaavan komission jäsenen Neven Mimican julkilausuma

Kansainvälisestä yhteistyöstä ja kehitysasioista vastaava komissio jäsen Neven Mimica keskittyi julkilausumassaan Cotonoun sopimuksen tulevaisuuteen, sillä sopimuksen voimassaolo päättyy vuonna 2020. Hän kertoi, että Euroopan komissio ja Euroopan ulkosuhdehallinto olivat käynnistäneet yhteisen kuulemisen kerätäkseen tulevaisuutta varten ehdotuksia, jotka perustuvat 15 ensimmäisen sopimusvuoden sekä sopimuksen tavoitteiden ja tulosten kriittiseen tarkasteluun, ja että virallinen arviointi aloitettaisiin vuoden 2016 ensimmäisellä puoliskolla ja että tulevan kumppanuuden erilaisia politiikkavaihtoehtoja analysoitaisiin vaikutusten arviointiprosessin avulla. Komission jäsen Mimica korosti myös, että on otettava täysimääräisesti huomioon Agenda 2030 ja 17 uutta kestävän kehityksen tavoitetta, joiden vuoksi EU:n kehityspolitiikkaa olisi mukautettava. Komission jäsen Mimica käsitteli ilmastonmuutokseen liittyviä kysymyksiä ja muistutti, että Pariisin COP 21 -konferenssin tulos olisi ratkaisevan tärkeä erityisesti monille AKT-valtioille, joita koettelevat epäsuotuisat sääolot.

2. Keskustelu yhteistyöstä ja kehitysasioista vastaavan komission jäsenen Neven Mimican kanssa – catch-the-eye-menettely

Puheenvuorot: Norbert Neuser, Davor Ivo Stier, João Ferreira, Maria Heubuch, Kennedy K. Hamudulu (Sambia), Purmanund Jhugroo (Mauritius), Lidia Senra Rodríguez, Enrique Guerrero Salom, Adjedoue Weidou (Tšad) ja Ana Rita Gerenias Sithole (Mosambik).

Keskustelussa keskityttiin AKT–EU-kumppanuuden tulevaisuuteen, uudelleentarkasteluprosessiin, muuttoliikkeen ja kehityksen väliseen yhteyteen, ilmastonmuutokseen ja tarpeeseen sisällyttää uudet kestävän kehityksen tavoitteet tulevaan kehykseen. Jäsenet esittivät myös kysymyksiä, jotka liittyivät Eritreaan, rauhaan ja kehitykseen, humanitaariseen apuun sekä hätäavun, kunnostustoimien ja kehitysyhteistyön niveltämiseen, talouskumppanuussopimuksen nykytilanteeseen Tyynenmeren alueella sekä aliravitsemukseen, maatalouteen ja elintarviketurvaan.

Komission jäsen Mimica vastasi jäsenten kysymyksiin catch-the-eye-menettelyn mukaisesti.

3. Komission kyselytunti

Komissiolle esitettiin yhteensä 37 kysymystä.

Komissio oli jo aiemmin vastannut kysymyksiin kirjallisesti. Komission jäsen Mimica vastasi suullisesti lisäkysymyksiin, jotka liittyivät seuraaviin alkuperäisiin kysymyksiin:

kysymys nro 1, esittäjä Catherine Bearder, AKT-valtioista ja turvapaikka-asioista

kysymys nro 5, esittäjät Bodil Valero ja Judith Sargentini, Afrikka-hätärahaston perustamisesta vakauden lisäämiseksi sekä sääntelemättömän muuttoliikkeen ja pakkomuuton perimmäisten syiden ehkäisemiseksi

kysymys nro 6, esittäjä Kashetu Kyenge, Afrikka-hätärahaston perustamisesta vakauden lisäämiseksi ja sääntelemättömän muuttoliikkeen perimmäisten syiden ehkäisemiseksi

kysymys nro 7, esittäjä Nathalie Griesbeck, Afrikka-hätärahastosta

kysymys nro 9, esittäjä Kennedy Hamudulu (Sambia), laittomista rahavirroista

kysymys nro 10, esittäjä Lidia Senra Rodríguez, veron kiertämisen torjunnasta

kysymys nro 16, esittäjä Sabine Lösing (jonka sijaisena toimi João Ferreira), Kuuban, EU:n ja Yhdysvaltojen jatkoneuvotteluista

kysymys nro 17, esittäjä Netty Baldeh (Gambia), poliittisesta vuoropuhelusta

kysymys nro19, esittäjä Sanjit Patel (Fidži) (jonka sijaisena toimi Ashneel Sudhakar (Fidži)), Fidžistä – sokeripöytäkirjan maihin sovellettavat liitännäistoimenpiteet

kysymys nro 27, esittäjä Desmond Long (Saint Lucia) (jonka sijaisena toimi Carl Greenidge (Guyana)), pienten kehittyvien saarivaltioiden valmiuksien lisäämisestä

kysymys nro 28, esittäjä Michèle Rivasi, maaseudun sähköistämisestä Afrikassa köyhyyden ja ilmastonmuutoksen torjuntakeinona

kysymys nro 32, esittäjä João Ferreira, yleisesti kattavasta terveydenhuollosta

kysymys nro 33, esittäjä Marlene Mizzi, EU:n avusta vammaisille henkilöille Keski-Afrikan tasavallassa

kysymys nro 36, esittäjä Worlea-Saywah Dunah (Liberia) (jonka sijaisena toimi Netty Baldeh (Gambia)) kansainvälisistä kansalaisjärjestöistä ja EU:n määrärahojen täytäntöönpanosta.

Kysymysten nro 4, 21, 29 ja 30 esittäjillä ei ollut lisäkysymyksiä.

Kysymysten nro 2, 3, 8, 11, 12, 13, 14, 15, 18, 20, 22, 23, 24, 25, 26, 31, 34, 35 ja 37 esittäjät eivät olleet läsnä.

4. Toimet, jotka komissio on toteuttanut yhteisen parlamentaarisen edustajakokouksen 29. täysistunnossa hyväksyttyjen päätöslauselmien johdosta

Yhteisen parlamentaarisen edustajakokouksen Suvassa (Fidži) hyväksymien päätöslauselmien johdosta toteutettuja komission ja Euroopan ulkosuhdehallinnon toimia koskeva asiakirja oli toimitettu edustajakokoukselle.

5. Afrikan rauhanrahaston arviointi kymmenen vuoden jälkeen: tehokkuus ja tulevaisuudennäkymät

Poliittisten asioiden valiokunta

Yhteisesittelijät: Kombo Gberi (Kamerun) ja Mariya Gabriel

Joseph Hyacinthe Owona Kono (Kamerun) (joka toimi Kombo Gberin (Kamerun) sijaisena) ja Mariya Gabriel esittelivät mietinnön.

Puheenvuorot: Adjedoue Weidou (Tšad), Elmi Obsieh Wais (Djibouti), João Ferreira, Daniel K. Shumba (Zimbabwe), Bodil Valero, Teshome Toga (Etiopia), Isabella Adinolfi, Kashetu Kyenge, James Kembi Gitura (Kenia), Joachim Zeller, Tadeusz Zwiefka, Eleni Theocharous, Michael Gahler, Kristin de Peyron (EUH) ja Françoise Moreau (Euroopan komissio).

Jäsenet ilmaisivat tyytyväisyytensä Afrikan rauhanrahaston saavutuksista. Sillä on tuettu Afrikan unionin valmiuksia käsitellä Afrikan selkkauksia ja se on osoittautunut käännekohdaksi laajemmassa kumppanuudessa. Muutamat jäsenet vaativat laajentamaan sen soveltamisalaa ja korostivat tarvetta varmistaa kohdemaiden osallistuminen siihen. Jäsenet myös korostivat tarvetta tasapainottaa rauhanoperaatioiden rahoitusta ja toimia, joilla pyritään parantamaan Afrikan rauhan ja turvallisuuden rakenteiden (APSA) valmiuksia erityisesti konfliktineston ja välitystoiminnan alalla. Useat jäsenet mainitsivat turvallisuuden ja kehityksen välisen yhteyden ja vaativat parempaa koordinointia ja täydentävyyttä Afrikan rauhanrahaston ja muiden EU:n välineiden välille.

Joseph Hyacinthe Owona Kono (Kamerun) ja Mariya Gabriel päättivät keskustelun.

6. Talouden toimijoiden ja työmarkkinaosapuolten selonteko

Euroopan talous- ja sosiaalikomitean AKT-seurantakomitean puheenjohtajan Yves Somvillen esittely

Euroopan talous- ja sosiaalikomitean AKT-seurantakomitean puheenjohtaja Yves Somville esitteli koko AKT–EU-kumppanuuteen vaikuttavia eri näkökohtia, mukaan lukien muuttoliike ja kansalaisyhteiskunnan rooli.

(Istunto keskeytettiin klo 12.44 ja sitä jatkettiin klo 15.00)

Fitz A. JACKSON Louis MICHEL Patrick I. GOMES ja Luis Marco AGUIRIANO NALDA Yhteispuheenjohtajat Yhteispääsihteerit

PUHEENJOHTAJA: Louis MICHEL

Yhteispuheenjohtaja

7. Lesothon valtiovarainministerin ja AKT-ministerineuvoston puheenjohtajan Mamphono Khaketlan julkilausuma

Lesothon valtiovarainministeri ja AKT-ministerineuvoston puheenjohtaja Mamphono Khaketla antoi tunnustusta edustajakokouksen asemalle AKT:n ja EU:n suhteiden demokraattisena poliittisena foorumina. Ministeri kiitti Euroopan parlamenttia istunnon isännöimisestä. Hän myös ilmaisi myötätuntonsa ja esitti surunvalittelunsa Ranskan, Malin, Nigerian ja Tšadin hallituksille ja kansoille uskonnollisten ääriainesten tekemistä viimeaikaisista terrori-iskuista. Hän ilmaisi luottamuksensa siihen, että pitkäkestoinen kumppanuus jatkuu Cotonoun sopimuksen voimassaolon päätyttyä. Ministeri Khaketla korosti kauppasuhteiden sekä EU:n ja AKT-maiden välillä neuvoteltujen talouskumppanuussopimusten merkitystä mutta ilmaisi huolensa kumppanuuden puitteissa tehdyistä tietyistä yksipuolisista päätöksistä. Hän korosti lopuksi kahta keskeistä aihetta, joita AKT-maiden ja EU:n jäsenvaltioiden oli käsiteltävä kollegiaalisuuden hengessä: ilmastonmuutoksen vaikutuksia ja muuttovirtojen hallintaa.

8. Luxemburgin kehitysyhteistyö- ja humanitaaristen asioiden ministerin ja Euroopan unionin neuvoston puheenjohtajan Romain Schneiderin julkilausuma

Luxemburgin kehitysyhteistyö- ja humanitaaristen asioiden ministeri ja Euroopan unionin neuvoston puheenjohtaja Romain Schneider mainitsi Ranskan, Malin ja Tšadin viimeaikaiset terrori-iskut ja esitti surunvalittelunsa. Ministeri esitteli joitakin keskeisiä haasteita, joita AKT–EU-kumppanuus on tätä nykyä kohdannut, joihin sen on vastattava ja joihin kuuluu esimerkiksi muuttoliike- ja pakolaiskriisi, johon Euroopan ja Afrikan valtiot pyrkivät löytämään ratkaisun äskettäisessä Vallettan huippukokouksessa. Myös terrorismin torjunta tuli esiin toisena tärkeänä haasteena EU:n jäsenvaltioille ja AKT-valtioille. Kestävän turvallisuuden ja vakauden saavuttaminen edellyttää konfliktin jälkeisen sovinnon edistämistä sekä demokraattisten ja vastuullisten instituutioiden kehittämistä. Lopullinen haaste AKT-valtioille ja EU:n jäsenvaltioille on Cotonoun sopimuksen seuraajasta neuvotteleminen.

9. Neuvoston kyselytunti

Neuvostolle esitettiin yhteensä 35 kysymystä.

Mamphono Khaketla vastasi AKT-ministerineuvoston puolesta seuraaviin kysymyksiin ja lisäkysymyksiin:

kysymys nro 2, esittäjä Enrique Guerrero Salom (jonka sijaisena toimi Kashetu Kyenge), terrorismin vastaisista toimista Afrikassa

kysymys nro 6, esittäjä Catherine Bearder, biologisesta monimuotoisuudesta Afrikassa.

Seuraaviin kysymyksiin vastattiin mutta niistä ei esitetty lisäkysymyksiä:

kysymys nro 9, esittäjä Neena Gill (jonka sijaisena toimi Kashetu Kyenge), puuttumisesta kansainvälisen rikostuomioistuimen toiminnasta esitettyihin huolenaiheisiin

kysymys nro 10, esittäjä Marielle de Sarnez (jonka sijaisena toimi Catherine Bearder), maanosan laajuisen vapaakauppa-alueen (CFTA) tulevien kumppanien välisten kehityserojen huomioonottamisesta

kysymys nro 11, esittäjä Davor Ivo Stier, muuttovirtojen lisääntymisestä – nuoret ja koulutetut ihmiset jättävät Afrikan

kysymys nro 12, esittäjä Kashetu Kyenge, tutkimuksesta ja kehityksestä Afrikassa

kysymys nro 14, esittäjä Worlea-Saywah Dunah (Liberia) (jonka sijaisena toimi Netty Baldeh (Gambia)), talouskumppanuussopimusten merkityksestä köyhien maiden talouden kehitykseen

kysymys nro 15, esittäjä Joyce Laboso (Kenia) (jonka sijaisena toimi Abdikadir Aden), AKT-maiden ja EU:n jäsenvaltioiden vaikutuksesta globaaliin hallintaan.

Kysymysten nro 1, 3, 4, 5, 7 ja 8 esittäjät eivät olleet läsnä.

Kysymys nro 13 oli peruutettu.

Romain Schneider vastasi Euroopan unionin neuvoston puolesta seuraaviin kysymyksiin ja lisäkysymyksiin:

kysymys nro 29, esittäjä Enrique Guerrero Salom (jonka sijaisena toimi Kashetu Kyenge), terrorismin vastaisista toimista Afrikassa

kysymys nro 30, esittäjä Catherine Bearder, biologisesta monimuotoisuudesta Afrikassa

kysymys nro 33, esittäjä Sabine Lösing (jonka sijaisena toimi Catherine Bearder), kansallisen velan uudelleenjärjestelystä

kysymys nro 34, esittäjä Lidia Senra Rodríguez ylikansallisia yrityksiä sääntelevistä sitovista välineistä.

Seuraaviin kysymyksiin vastattiin mutta niistä ei esitetty lisäkysymyksiä:

kysymys nro 18, esittäjä Netty Baldeh (Gambia), muuttajien ihmisoikeuksista

kysymys nro 24, esittäjä Kashetu Kyenge, tutkimuksesta ja kehityksestä Afrikassa

kysymys nro 26, esittäjä Marielle de Sarnez (jonka sijaisena toimi Catherine Bearder), maanosan laajuisen vapaakauppa-alueen (CFTA) tulevien kumppanien välisten kehityserojen huomioonottamisesta

kysymys nro 27, esittäjä Worlea-Saywah Dunah (Liberia) (jonka sijaisena toimi Netty Baldeh (Gambia)), talouskumppanuussopimusten merkityksestä köyhien maiden talouden kehitykseen.

Kysymysten nro 16, 17, 19, 20, 22, 23, 25, 31, 32 ja 35 esittäjät eivät olleet läsnä.

Kysymys nro 21 oli peruutettu.

10. Keskustelu neuvoston kanssa – catch-the-eye-menettely

Puheenvuorot: Iriase Pally (Nigeria), Adjedoue Weidou (Tšad), Michael Gahler ja Lidia Senra Rodríguez.

Jäsenet ilmaisivat kiitollisuutensa kansainvälisestä tuesta ja solidaarisuudesta taistelussa Boko Haramia vastaan, ja kysyivät, mitä toimia EU ja AKT-ministerineuvosto olivat toteuttaneet muuttoliikekriisin ratkaisemiseksi ja mitä sääntöjä ja määräyksiä voitaisiin soveltaa monikansallisiin yrityksiin yritysten yhteiskuntavastuun edistämiseksi ja erityisesti maananastuksen estämiseksi.

11. Kiireellinen aihe nro 1: Muuttoliike, ihmisoikeudet ja humanitaariset pakolaiset

Puheenvuorot: Domenico Rosa (Euroopan komissio), Attilio Pacifici (Euroopan ulkosuhdehallinto), Adjedoue Weidou (Tšad), Michael Gahler, Marlene Mizzi, Younoussa Tondy (Niger), Netty Baldeh (Gambia), Catherine Bearder, Magnus Kofi Amoatey (Ghana), Lidia Senra Rodríguez, Elmi Obsieh Wais (Djibouti), Bodil Valero, Musa Hussein Naib (Eritrea), Ahamada Soukouna (Mali), Norbert Neuser, Veikko Nekundi (Namibia), Eleni Theocharous, Juan Fernando López Aguilar, Teshome Toga (Etiopia), Anna Zaborska, Abdoulaye Toure (Norsunluurannikko), Kashetu Kyenge, Abdikadir Aden (Kenia), Julie Ward, Joseph Hyacinthe Owona Kono (Kamerun) ja Rafael Siluvangii Umba (Kongon demokraattinen tasavalta).

Jäsenet huomauttivat, että muuttoliikkeen ja nykyisen pakolaiskriisin perimmäisiin syihin ei ole aiemmin puututtu asianmukaisesti, ja korostivat, että EU:n toimilla ei pitäisi puuttua ainoastaan kiireellisiin kysymyksiin vaan niillä olisi myös autettava muuttopaineen vähentämistä pidemmällä aikavälillä. He mainitsivat aseelliset konfliktit, nuorten heikot taloudelliset tulevaisuudennäkymät, hallinnon epäonnistumiset ja ihmisoikeusloukkaukset muutamina muuttoliikkeen ja pakkosiirtojen työntötekijöinä. He huomauttivat lisäksi, että muuttoliike on luonnollinen ilmiö ja että ihmisillä on oikeus liikkua. Useimmat jäsenet olivat yhtä mieltä siitä, että muuttoliikettä olisi hallinnoitava tarjoamalla laillisia ja organisoituja väyliä Eurooppaan samalla kun vältettäisiin myös se, että liian monet lahjakkaat ihmiset lähtevät kotimaistaan sen sijaan että myötävaikuttaisivat niiden kehitykseen. AKT-valtioiden edustajat korostivat, että EU ei saisi syrjiä afrikkalaisia maahanmuuttajia Lähi-idästä peräisin oleviin muuttajiin nähden.

(Istunto päättyi klo 17.35)